《望山有怀故人》
明代·常伦

羁步局重城，流观狭四野。
高高见西山，乡愁冀倾写。
天际望不极，延伫一潇洒。
落叶归故根，山云满楸郤。
无情尚有适，何以慰离者。

作者简介：明山西沁水人，字明卿，号楼居子。正德六年进士。除大理寺评事，谪寿州判官。以庭詈御史，罢归。善骑射，纵情酒色。以醉坠水死，年三十四。有《常评事集》。